open-index/open-wikipedia-markdown huggingface dataset:
Καρλότα Βοναπάρτη (1802-1839)

Η **Καρλόττα Βοναπάρτη** (*Charlotte Bonaparte*, 31 Οκτωβρίου 1802 - 2 Μαρτίου 1839) ήταν κόρη του Ιωσήφ Βοναπάρτη.

## Βιογραφία
Η *Καρλόττα Ναπολεωνή* γεννήθηκε στις 31 Οκτωβρίου 1802 στο Παρίσι, και ήταν το νεότερο παιδί και κόρη του Ιωσήφ Βοναπάρτη και της Ζυλί Κλαρί.

Ταλαντούχα καλλιτέχνης και μαθήτρια του Ζακ-Λουί Νταβίντ κατά τη διάρκεια της παραμονής της στις Βρυξέλλες, η Καρλότα δημιούργησε μια σειρά από άλμπουμ κατά τη διάρκεια της ζωής της, όπου ακουαρέλες και άλλα σχέδια ακολουθούν το ένα το άλλο, καταγράφοντας τα τοπία που διέσχισε στην εξορία μετά την πτώση της αυτοκρατορίας. 

Σπούδασε χαρακτική και λιθογραφία στο Παρίσι από τον καλλιτέχνη Λουί Λέοπολντ Ρομπέρ. Υπάρχει φήμη ότι ο Ρομπέρ την ερωτεύτηκε.

Στις 23 Ιουλίου 1826 παντρεύτηκε τον Ναπολέοντα Λουδοβίκο Βοναπάρτη. Το ζευγάρι δεν απέκτησε παιδιά.

Πέθανε στις 2 Μαρτίου 1839 στη Σαρτζάνα σε ηλικία 36 ετών. Είναι θαμμένη στη Βασιλική της Σάντα Κρότσε στην Φλωρεντία.

## Παραπομπές


* E. Benezit, Dictionnaire critique et documentaire des Peintres, Sculpteurs, Dessinateurs et Graveurs (1966), vol. 1, p.&nbsp;754, and vol. 7, p.&nbsp;279.
* Patricia Tyson Stroud, The Man Who Had Been King: The American Exile of Napoleon’s Brother Joseph (Philadelphia: University of Pennsylvania Press, 2005), pp.&nbsp;88–113.
* William H. Gerdts, Painting and Sculpture in New Jersey (Princeton, NJ: Van Nostrand, 1964), p.&nbsp;56.

Κατηγορία:Οίκος του Βοναπάρτη
Κατηγορία:Γάλλοι ευγενείς
Κατηγορία:Πριγκίπισσες της Γαλλίας
Ζηναΐδα Βοναπάρτη

Η **Ζηναΐδα Βοναπάρτη** (*Zénaïde Bonaparte*, 8 Ιουλίου 1801 - 8 Αυγούστου 1854) ήταν κόρη του Ιωσήφ Βοναπάρτη.

## Βιογραφία
Η *Ζηναΐδα Λετισία Ιουλία* γεννήθηκε στις 8 Ιουλίου 1801 στο Παρίσι και ήταν το δεύτερο παιδί και κόρη του Ιωσήφ Βοναπάρτη και της Ζυλί Κλαρί.

Όταν ήταν 14 ετών, ο Ναπολέων Βοναπάρτης σχεδίαζε να παντρέψει την Ζηναΐδα με τον Φερδινάνδο Ζ΄, τον εκθρονισμένο βασιλιά της Ισπανίας.

Στις 29 Ιουνίου 1822 παντρεύτηκε τον Κάρολο Λουκιανό Βοναπάρτη. Μαζί απέκτησαν δώδεκα παιδιά:
*τον ''Ιωσήφ Λουκιανό'' Κάρολο Ναπολέοντα (1824 - 1865).
*την *Αλεξανδρινή* Γετρούδη Ζηναΐδα (1826 - 1828).
*τον ''Λουκιανό'' Λουδοβίκο Ιωσήφ Ναπολέοντα (1828 - 1895), δεν νυμφεύτηκε ποτέ. Έγινε Καρδινάλιος της Σάντα Πουντεντσιάνα και αργότερα Καρδινάλιος-Ιερέας του Σαν Λορέντσο ιν Λουτσίνα.
*την *Ιουλία* Καρλόττα (1830 - 1900), παντρεύτηκε τον Αλεσσάντρο ντελ Γκάλο.
*την *Καρλόττα* Ονωρίνη Ιωσηφίνα Παυλίνα (1832 - 1901), παντρεύτηκε τον Πιέτρο Πρίμολι.
*την *Λεωνή* Στεφανία Ελίζα (1833 - 1839).
*την *Μαρία Ντεζιρέ* Ευγενία Ιωσηφίνα Φιλομένα (1835 - 1890), παντρεύτηκε τον Πάολο Καμπέλλο ντελλα Σπίνα.
*την ''Αυγούστα'' Αμαλία Μαξιμιλιανή Ιακωβίνα (1836 - 1900), παντρεύτηκε τον Πλάτσιντο Γκαμπριέλλι. Δεν απέκτησαν παιδιά.
*τον ''Ναπολέοντα Κάρολο'' Γρηγόριο Ιάκωβο Φίλιππο (1839 - 1899), νυμφεύτηκε τη Μαρία Κριστίνα Ρούσπολι. Απέκτησαν 3 παιδιά.
*την *Ματθίλδη* Αλοϋσία Λεωνή (1840 - 1861).
*την *Αλβερτίνα* Μαρία Θηρεσία (12 Μαρτίου - 3 Ιουνίου 1842).
*τον *Κάρολο* Αλβέρτο (1843 - 1847).

Πέθανε στις 8 Αυγούστου 1854 στη σε ηλικία 53 ετών. Είναι θαμμένη στο Ναό της Αγίας Μαρίας στη Βία Λάτα της Ρώμης.

## Παραπομπές


*Glover, Michael, *The Peninsular War 1807–1814.* London: Penguin Books, 2001. 
*Stroud, Patricia Tyson. *The Emperor of Nature: Charles-Lucien Bonaparte and His World*. Philadelphia: University of Pennsylvania Press, 2000. .

Κατηγορία:Οίκος του Βοναπάρτη
Κατηγορία:Γάλλοι ευγενείς
Ρον Σμιθ

Ο **Ρον Σμιθ** (**Ronald George ‘Ron’ Smith**, Bournemouth, Σαουθάμπτον, Αγγλία, 1928 – 10 Ιανουαρίου 2019) ήταν Βρετανός εικονογράφος και δημιουργός κόμικς με καριέρα διάρκειας σχεδόν πέντε δεκαετιών. Εργάσθηκε κυρίως για λογαριασμό των εταιρειών *D.C. Thomson* (περιοδικά *Warlord*, *The Victor*, *Hotspur*, *Bandy*, *Judy*) και *I.P.C./Fleetway* (τίτλοι *Wildcat*, *M.A.S.K.*, *Toxic Crusaders*) αλλά και του αγγλικού παραρτήματος της *Marvel*. Από τις πιο γνωστές δημιουργίες του είναι η συνεισφορά του στην διάσημη εικονογραφημένη σειρά επιστημονικής φαντασίας Δικαστής Ντρεντ (*Judge Dredd*) στο περιοδικό *2000AD* (1979 – 1994) και στην εφημερίδα *Daily Star*.
## Καριέρα
Ο Σμιθ σκόπευε να ολοκληρώσει τις σπουδές του ως μηχανικός ακολουθώντας το παράδειγμα του πατέρα του, αλλά το ξέσπασμα του Β’ παγκόσμιου πολέμου άλλαξε τα σχέδιά του. Υπηρέτησε στην αεροπορία ως πιλότος Σπίτφαϊαρ και το 1947 εντάχθηκε στο καλλιτεχνικό στούντιο *Gaumont Animations*, στο οποίο μάλιστα σπούδασαν επίσης οι μελλοντικοί του συνάδελφοι Μάικ Ουέστερν και Έρικ Μπράντμπουρι. Εν συνεχεία ο Σμιθ ξεκίνησε να σχεδιάζει κόμικς για τον εκδοτικό οργανισμό *Amalgamated Press*, στα περιοδικά *Knockout* (στις χιουμοριστικές σειρές *Deed-a-Day Danny* και *Young Joey*). Το 1951 παρουσίασε την πρώτη δικής του έμπνευσης σειρά, μία διασκευή σε κόμικς του κινηματογραφικού έργου *The Flame and the Arrow*, με πρωταγωνιστή το Μπαρτ Λάνκαστερ. Ακολούθησαν άλλες δουλειές του  στο περιοδικό *The Comet*, όπως και μία συνεργασία με το περιοδικό *Eagle*. Από το 1972 εργαζόταν ως ελεύθερος επαγγελματίας. Εμπνεύστηκε την υπέρ-ηρωική σειρά *King Cobra* για το περιοδικό *Hotspur* (1976 – 1980), η οποία εκδόθηκε και στην Ελλάδα από το περιοδικό Μπλεκ. Συνεισέφερε σημαντικά και μεταξύ άλλων, στις σειρές *Drake of E-Boat Alley*, *Codename Warlord*, *The Cowboy Cricketer*, *Nick Jolly*, *Chronos Carnival*, *Rogue Trooper* (1991-92) και *Harlem Heroes* (1992) του περιοδικού *2000AD*. Έργα του παρουσιάστηκαν και από τα περιοδικά *The Topper*, *The Dandy*, *The Beezer*. Ο Σμιθ αποσύρθηκε από το χώρο των εικονογραφημένων παραγωγών  στα τέλη της δεκαετίας του ’90.

## Judge Dredd
Ο Σμιθ ανέλαβε την εικονογράφηση του διάσημου χαρακτήρα επί μία πενταετία (1979 – 1984) κατά τη διάρκεια της οποίας η σειρά γνώρισε μία περίοδο εξαιρετικής επιτυχίας. Μαζί με τους συναδέλφους του Μάικ Μακμάχον και Μπράιαν Μπόλαντ δημιούργησαν τις ιστορίες με τίτλους *Τη Μέρα που ο Νόμος Πέθανε* (*The Day the Law Died*) και *Ο δικαστής-Παιδί* (*Judge Child*) που ήταν από τις πιο μακροσκελείς και με μεγάλη δημοφιλία μεταξύ των αναγνωστών. Άλλες ιστορίες του *Δικαστή Ντρεντ* που ανάδειξαν το ταλέντο του Σμιθ ήταν εκείνες με τίτλους όπως *Blood of Satanus* (σε σενάριο του Πατ Μιλς), *The Hot-Dog Run* και *The Graveyard Shift*.

## Παραπομπές


Κατηγορία:Βρετανοί δημιουργοί κόμικς
Πατ Μιλς

Ο **Πατ Μιλς** (**Pat Eamon Mills**, γεν. 1949) είναι Βρετανός εκδότης, συγγραφέας και δημιουργός κόμικς. Μαζί με το συγγραφέα Τζον Βάγκνερ πιστώνεται τη ριζική αναβάθμιση και ανανέωση της βρετανικής βιομηχανίας κόμικς κατά τη δεκαετία του ’70 στην οποία παραμένει εξέχουσα μορφή έκτοτε. Αποκαλείται σαν «Ο νονός των Βρετανικών Κόμικς». Γνωστός ως ένας εκ των βασικών συντελεστών στη δημιουργία των βρετανικών εικονογραφημένων περιοδικών περιπετειών δράσης *Action* (1976 - 1977) και 2000AD, ο Μιλς αναγνωρίζεται επίσης ευρέως και για την καθοριστική συνεισφορά του στην εξέλιξη του εμβληματικού  χαρακτήρα *Judge Dredd*. Τις  πλέον αξιομνημόνευτες δημιουργίες του αποτελούν οι σειρές *Slaine*, *Charley’s War*, *ABC Warriors*, *Nemesis the Warlock* και *Requiem Vampire Knight*. Τα έργα του χαρακτηρίζουν η βιαιότητα και η αντί-εξουσιαστική χροιά. 

## Παραπομπές


Κατηγορία:Βρετανοί δημιουργοί κόμικς
Αστική σιδηροδρομική διέλευση στην Κίνα

Το σύστημα αστικής σιδηροδρομικής διέλευσης στη Λαϊκή Δημοκρατία της Κίνας περιλαμβάνει ένα ευρύ φάσμα αστικών και προαστιακών ηλεκτρικών συστημάτων μαζικής διέλευσης επιβατικών σιδηροδρόμων, συμπεριλαμβανομένων των μετρό, ελαφρών σιδηροδρόμων, τραμ και μαγνητικών τρένων . Ορισμένες ταξινομήσεις περιλαμβάνουν επίσης λεωφορεία ταχείας μεταφοράς (χωρίς ράγες). Μέχρι το τέλος του 2016, υπήρχαν 30 συστήματα μετρό στην ηπειρωτική Κίνα με συνολικό συνολικό μήκος 3.586 χιλιόμετρα . Σήμερα η Κίνα μπορεί να υπερηφανεύεται για τομεγαλύτερο, δεύτερο και τρίτο μεγαλύτερο σύστημα μετρό στον κόσμο. Οκτώ από τα 15 μεγαλύτερα στον κόσμο συστήματα μετρό βρίσκονται στην Κίνα. Αν και το μετρό της Σανγκάης άρχισε να λειτουργεί μόνο το 1993, είναι πλέον το μεγαλύτερο σύστημα μετρό στον κόσμο. Τα μισά από τα δέκα πιο πολυσύχναστα συστήματα μετρό στον κόσμο βρίσκονται στην Κίνα. Από τον Ιανουάριο του 2016, 39 πόλεις έχουν εγκρίνει συστήματα μετρό σύμφωνα με την Εθνική Επιτροπή Ανάπτυξης και Μεταρρυθμίσεων. Η Κίνα σκοπεύει να δαπανήσει 4,7 τρισεκατομμύρια γιουάν (περίπου 588 δισεκατομμύρια ευρώ) σε υποδομές μεταφορών τα τρία χρόνια μετά το 2016. Στις αρχές του 2017, η Κίνα είχε 5.635,5 χιλιόμετρα σιδηροδρομικών γραμμών υπό κατασκευή. Μέχρι το τέλος του 2018, η ηπειρωτική Κίνα είχε ανοίξει 35 συστήματα μετρό με 185 γραμμές.
[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:%C3%96PNV-Systeme_in_China.png|εναλλ.=|μικρογραφία|500x500εσ|Χάρτης πόλεων στην ηπειρωτική Κίνα, τα [Ειδικές διοικητικές περιοχές της Κίνας|SAR και την Ταϊβάν με συστήματα ταχείας διέλευσης, σιδηροδρομικών μεταφορών και σιδηροδρόμων . ]]

## Ιστορία
Πολλές κινεζικές πόλεις είχαν αστικές ηλεκτρικές γραμμές στις αρχές του 20ού αιώνα, οι οποίες διαλύθηκαν στις δεκαετίες 1950-1970. Η Ναντζίνγκ είχε αστικό σιδηρόδρομο από το 1907 έως το 1958. Το πρώτο μετρό στην Κίνα χτίστηκε στο Πεκίνο το 1969. Το μετρό Tianjin ακολούθησε το 1984. Το Χονγκ Κονγκ, που ήταν ακόμη υπό βρετανική αποικιακή κυριαρχία, ολοκλήρωσε το πρώτο τμήμα του μετρό το 1979. Σήμερα, η MTR Corporation του Χονγκ Κονγκ έχει επενδυτικά, συμβουλευτικά και διαχειριστικά μερίδια στα συστήματα ταχείας διέλευσης πολλών Κινεζικών πόλεων της ηπειρωτικής .

## Παραπομπές


Κατηγορία:Σιδηροδρομικές μεταφορές στην Κίνα
Φρεντ Μπέικερ

Ο **Φρεντ Μπέικερ** (**Fred Baker**, απεβ. 4 Ιουνίου  2008)  ήταν Βρετανός σεναριογράφος και δημιουργός κόμικς. Ήταν ένας από τους πλέον παραγωγικούς και ποιοτικούς συγγραφείς στην ιστορία της  βρετανικής εικονογραφημένης παραγωγής.

Ο Baker αρχικά εργαζόταν ως συγγραφέας ιστοριών για μικρά κορίτσια στον οργανισμό *Amalgamated Press*  (για τα περιοδικά *Chips*, *Film Fun*, *Valentine* και *Radio Fun*). Από το 1966 εργάσθηκε ως ελεύθερος επαγγελματίας, ωστόσο μετά τη γνωριμία του με τον εκδότη της εταιρείας *I.P.C.*, Μπάρι Τόμλινσον , στράφηκε στην αγορά εικονογραφημένων περιοδικών αθλητικής δράσης για αγόρια (*Tiger*, *Roy of the Rovers*, *Valiant*, *Buster*, *Lion*, *Champ*, *Thunder* κ.α.). Μία από τις πρώτες του δημιουργίες ήταν η σειρά *Skid Kids* (περιοδικό *Buster*, 1966-1971), ενώ επί σειρά πολλών ετών συνέγραψε τις σειρές *Martin’s Marvellous Mini* (*Tiger*), *Tommy’s Troubles* (*Roy of the Rovers*). Απασχολήθηκε στις εταιρείες *D.C. Thomson* και *I.P.C./Fleetway*. Συνεργάστηκε με άλλους εκδότες και συγγραφείς, όπως οι Φρανκ Σ. Πέπερ,  Colin Page, Τομ Τάλι, Ted Cowan και με τους εικονογράφους John Vernon, John Gillatt, Μάικ Ουέστερν, Ντέιβιντ Σκιου, Άντζελο Τοντάρο, Μπάρι Μίτσελ Tom Kerr και  Χούλιο Σκιαφίνο, για τη δημιουργία των σειρών *Skid Solo* (στα περιοδικά *Hurricane*, *New Eagle*), *Billy’s Boots* (περιοδικά *Scorcher* και *Striker* 1970 - 1990), *Hot-Shot Hamish* (περιοδικά *Scorcher & Score* και *Tiger*), *Mighty Mouse* (*Tiger*), *His Sporting Lordship* (*Smash*), *Crowe Street Comp.* (*Eagle*), *Nipper* (*Tiger*) κ.α.  Από τις τελευταίες του δουλειές ήταν το σενάριο της ποδοσφαιρικής σειράς *We Are United* που παρουσιάστηκε από το περιοδικό *Champ* (1984-85) της εταιρείας *D.C. Thomson*.
Ο Μπέικερ αποσύρθηκε από το χώρο τη δεκαετία του ’90 και τα τελευταία χρόνια της ζωής του ζούσε με την οικογένειά του στην Κορνουάλη, αλλά προσβλήθηκε από τη νόσο Αλτζχάιμερ και τελικά απεβίωσε από πνευμονία.

## Παραπομπές


Μπεικερ Φρεντ
Σανέλ Πρέστον

Η **Σανέλ Πρέστον** (γεν. 1 Δεκεμβρίου 1985) είναι Αμερικανίδα πορνοστάρ. Έχει φωτογραφηθεί για το εξώφυλλο του περιοδικού Penthouse τον Μάρτιο του 2012. Εντάχθηκε στην βιομηχανία του πορνό το 2010.

Γεννήθηκε στο Φέρμπανκς της Αλάσκας, όπου πέρασε τα πρώτα της χρόνια. Έχει αγγλική, γερμανική και ισπανική καταγωγή. Στην ηλικία 19 ετών μετακόμισε στη Χαβάη, όπου έζησε εκεί για έξι χρόνια. Πριν εργαστεί ως πορνοστάρ εργάστηκε για ένα χρόνο ως στρίπερ. Επίσης έχει άδεια εργασίας αισθητικού.

## Παραπομπές


Κατηγορία:Penthouse Pets
Κατηγορία:Αμερικανίδες ηθοποιοί πορνογραφικών ταινιών
Ματθίλδη Βοναπάρτη

Η **Ματθίλδη Βοναπάρτη** (*Mathilde Bonaparte*, 27 Μαΐου 1820 - 2 Ιανουαρίου 1904) ήταν κόρη του Ιερώνυμου Βοναπάρτη.

## Βιογραφία
Η *Ματθίλδη Λετίσια Βιλελμίνη* γεννήθηκε στις 27 Μαΐου 1820 στη Τεργέστη, και ήταν το δεύτερο παιδί και η μοναχοκόρη του Ιερώνυμου Βοναπάρτη και της Αικατερίνης της Βυρτεμβέργης, κόρης του Φρειδερίκου Α΄ της Βυρτεμβέργης.

Αρχικά είχε αρραβωνιαστεί με τον πρώτο ξάδερφό της, τον μελλοντικό Ναπολέοντα Γ΄ της Γαλλίας, αλλά ο αρραβώνας διαλύθηκε μετά τη φυλάκισή του στο Χαμ.

Την 1η Νοεμβρίου 1840 παντρεύτηκε έναν πλούσιο Ρώσο ευγενή, τον Ανατόλυ Νικολάγιεβιτς Ντεμίντοφ, στη Ρώμη. Το 1873, μετά το θάνατο του Ντεμίντοφ, παντρεύτηκε τον καλλιτέχνη και τον ποιητή Κλωντιούς Μαρσέλ Ποπελέν. Και από του δύο γάμους της δεν απέκτησε απογόνους.

Ήταν το μοναδικό μέλος της οικογένειας Βοναπάρτη που έμεινε στη Γαλλία μετά τον Μάιο του 1886, όταν η Γαλλική Δημοκρατία απέλασε τους πρίγκιπες των πρώην κυβερνώντων δυναστειών.

Πέθανε στις 2 Ιανουαρίου 1904 στο Παρίσι σε ηλικία 83 ετών. Είναι θαμμένη στην Εκκλησία του Σαιν Γκρατιέν.

## Πρόγονοι



	

## Τίτλοι
*1820 – 1840: *Η  Υψηλότητα* Πριγκίπισσα Ματθίλδη του Μονφόρ
*1840 – 1852: *Η Αξιότιμη* Ματθίλδη Ντεμίντοβα, Πριγκίπισσα του Σαν Ντονάτο 
*1852 - 1870: *Η Αυτοκρατορική Υψηλότητα* Πριγκίπισσα Ματθίλδη, Γαλλική Πριγκίπισσα 
*1870 – 1904: *Η Αξιότιμη* Ματθίλδη Ντεμίντοβα, Χήρα Πριγκίπισσα του Σαν Ντονάτο

## Παραπομπές


* 
* 

Κατηγορία:Οίκος του Βοναπάρτη
Κατηγορία:Γάλλοι ευγενείς
Κατηγορία:Πριγκίπισσες της Γαλλίας
Ρεντά Μαλέκ

Ο **Ρεντά Μαλέκ** (, 21 Δεκεμβρίου 1931 – 29 Ιουλίου 2017) ήταν Πρωθυπουργός της Αλγερίας από τις 21 Αυγούστου 1993 έως τον Απρίλιο 1994. Κατά τη διάρκεια της βραχυπρόθεσμης θητείας του, η οποία συνέπεσε με τα πρώτα χρόνια του αλγερινού εμφυλίου πολέμου, ακολούθησε μια σκληρή αντι-ισλαμική πολιτική και διαπραγματεύτηκε επιτυχώς την ελάφρυνση του χρέους με το Διεθνές Νομισματικό Ταμείο (ΔΝΤ), μετά την εφαρμογή ενός σχεδίου μεταρρυθμίσεων του ΔΝΤ. 

## Βιογραφικά στοιχεία
Γεννήθηκε στη Μπάτνα στις 21 Δεκεμβρίου 1931 και ήταν αρχισυντάκτης της εφημερίδας *[[El Moudjahid]]* του Εθνικού Απελευθερωτικού Μετώπου μεταξύ του 1957 και του 1962, κατά τη διάρκεια του Αλγερινού Πολέμου της Ανεξαρτησίας (1954–62). Μετά το 1963, στάλθηκε ως πρέσβης στη Γιουγκοσλαβία, τη Γαλλία, τη Σοβιετική Ένωση, τις Ηνωμένες Πολιτείες (1979-82) και το Ηνωμένο Βασίλειο. Έγινε επίσης για σύντομο διάστημα Υπουργός Πληροφοριών και Πολιτισμού (1977–79) και αργότερα Υπουργός Εξωτερικών (3 Φεβρουαρίου – 21 Αυγούστου 1993). Αργότερα έγινε επικεφαλής ενός μικρού πολιτικού κόμματος, της Εθνικής Δημοκρατικής Συμμαχίας (ANR), που ιδρύθηκε στις 5 Μαΐου 1995 λίγο μετά τις προεδρικές εκλογές. 

Πέθανε στις 29 Ιουλίου 2017, σε ηλικία 85 ετών μετά από μακρά ασθένεια. 

## Βιβλία

* , 

## Παραπομπές


Κατηγορία:Πρωθυπουργοί της Αλγερίας
Κατηγορία:Υπουργοί εξωτερικών της Αλγερίας
Ορτάνς ντε Μπωαρναί

Η **Ορτανσία** (*Hortense de Beauharnais*, 10 Απριλίου 1783 - 5 Οκτωβρίου 1837) από τον Οίκο του Μπωαρναί ήταν κόρη του υποκόμη του Μπωαρναί και με τον γάμο της έγινε βασίλισσα της Ολλανδιας.

## Βιογραφία
Η *Ορτανσία Ευγενία Καικιλία* γεννήθηκε στις 10 Απριλίου 1783 στο Παρίσι, και ήταν το νεότερο παιδί και η μοναχοκόρη του Αλεξάνδρου ντε Μπωαρναί και της Ιωσηφίνας Τασέρ ντε λα Παζρί. Όταν απεβίωσε ο Αλέξανδρος, η Ιωσηφίνα έκανε δεύτερο γάμο με τον Ναπολέοντα Α΄ Βοναπάρτη, αυτοκράτορα των Γάλλων.

Το 1802 παντρεύτηκε τον Λουδοβίκο Α΄ της Ολλανδίας, αδελφό του πατριού της. Μαζί απέκτησαν τρία παιδιά:
*τον *Ναπολέοντα* Λουδοβίκο *Κάρολο* (1802-1807).
*τον Ναπολέοντα ''Λουδοβίκο'' (1804-1831), που νυμφεύτηκε την Καρλόττα Βοναπάρτη. Δεν απέκτησαν παιδιά.
*τον Κάρολο Λουδοβίκο ''Ναπολέοντα'' (1808-1873) μετέπειτα αυτοκράτορα των Γάλλων (*Ναπολέων Γ΄*), που νυμφεύτηκε την Ευγενία ντε Μοντίχο. Απέκτησαν 1 παιδί.

Η Ορτανσία είχε ένα τέταρτο παιδί με τον εραστή της, τον κόμη Σαρλ Ζοζέφ ντε Φλαώ:
*τον *Κάρολο* Αύγουστο Λουδοβίκο Ιωσήφ (1811-1865), που νυμφεύτηκε την Σοφία Σεργκιέγιεβνα Τρουμπέτσκαγια. Απέκτησαν 4 παιδιά.

Πέθανε στις 5 Οκτωβρίου 1837 στο Άρενενμπεργκ σε ηλικία 54 ετών. Είναι θαμμένη στη Εκκλησία Αγίων Πέτρου και Παύλου στο Ρυέιγ-Μαλμαιζόν.

## Παραπομπές


## Πηγές
*
* Scarisbrick, Diana (2019). ''Margaret de Flahaut (1788–1867): A Scotswoman at the French Court''. Cambridge  
*Hortense de Beauharnais, Queen of Holland
*Hortense - La Reine d'Hollande
*''Queen Hortense - A Life Picture of the Napoleonic Era''  - 1910 book by L. Mühlbach, as an eText from Project Gutenberg
* Spencer Napoleonica Collection  at Newberry Library
* 

## Εξωτερικοί σύνδεσμοι
* 

|-

|-

Κατηγορία:Οίκος του Βοναπάρτη
Κατηγορία:Γάλλοι ευγενείς
Κατηγορία:Βασίλισσες της Ολλανδίας
Κατηγορία:Ναπολέων Γ΄
Κατηγορία:Οίκος του Μπωαρναί
Ονόματα της Γεωργίας

Η **Γεωργία** είναι το δυτικό εξώνυμο μιας χώρας του νοτίου Καυκάσου, η οποία είναι γνωστή στα γεωργιανά ως **Σακάρτβελο** (). Η ρωσική ονομασία της χώρας είναι η **Γκρούζια** (), ονομασία που έχει υιοθετηθεί σε πολλές άλλες γλώσσες, σλαβικές και μη, καθώς και στην ποντιακή διάλεκτο. 

Το ενδώνυμο και το εξώνυμο για τη Γεωργία προέρχονται από το όνομα της περιοχής του Κάρτλι, η οποία βρίσκεται στην κεντρική Γεωργία. (η περιοχή του Κάρτλι αποτέλεσε και τον πυρήνα που σχημάτισε το γεωργιανό κράτος). Σε πηγές που χρονολογούνται από την κλασική αρχαιότητα και τη Βυζαντινή εποχή, η περιοχή του Κάρτλι ήταν γνωστή ως Ιβηρία. Εκεί σχηματίστηκε η πρώιμη, μεσαιωνική πολιτιστική και πολιτική ενότητα των Γεωργιανών.

Η πιθανή προέλευση του ρωσικού και του δυτικού ονόματος για τη χώρα προέρχεται από την περσική ονομασία για τους Γεωργιανούς (γκουργάν*, gurğān)*. Ουσιαστικά, η περσική ονομασία γκουργάν εξελίχθηκε από τη μέση περσική ονομασία βουργκάν/*[[Σασσανιδική Ιβηρία|βιρουζάν]]* (η οποία αναφερόταν στην Σασσανκή Ιβηρία). Με τη σειρά της η μέση περσική ονομασία είναι η εξέλιξη της αρχαίας περσικής ονομασίας για τη περιοχή, *βαρκάν* (), η οποία σημαίνει "χώρα των λύκων". Το αρχαίο περσικό όνομα είναι η ρίζα του παλαιού αρμενικού ονόματος για τη χώρα, βιρκ' (վիրք). Από τα αρμενικά το όνομα πέρασε στα αρχαία ελληνικά όπου μετετράπη σε Ιβηρία. Η ονομασία πέρασε στα λατινικά ως *Hiberia*.

Η πρώτη αναφορά της χώρας με το σημερινό της όνομα, Γεωργία, είναι στον παγκόσμιο χάρτη του Πιέτρο Βεσκόντε (1320). Η επίσημη ονομασία της χώρας στα ελληνικά είναι "Γεωργία". Στο γεωργιανό σύνταγμα γράφεται η εξής πρόταση: "Το επίσημο όνομα του κράτους της Γεωργίας είναι Γεωργία." Πριν από την έγκριση του συντάγματος του 1995 το επίσημο όνομα της χώρας ήταν το Δημοκρατία της Γεωργίας. Από το 2005, η γεωργιανή κυβέρνηση εργάζεται ενεργά για να μειώσει τη χρήση του ρωσογενούς εξωνύμου, Γκρούζια, σε όλο το κόσμο.

## Παραπομπές


Κατηγορία:Ιστορία της Γεωργίας
Κατηγορία:Λήμματα που περιέχουν κείμενο στα ιαπωνικά
Κρις Κορνέλ

Ο **Κρίστοφερ Τζον Κορνέλ** (*Christopher John Cornell*, 20 Ιουλίου 1964 - 18 Μαΐου 2017) ήταν Αμερικανός τραγουδιστής, τραγουδοποιός και μουσικός, γνωστός ως ο κύριος τραγουδιστής και κιθαρίστας των ροκ συγκροτημάτων Soundgarden και Audioslave καθώς και για τα πολλά σόλο του έργα και συνεισφορές. Ο Κορνέλ ήταν επίσης ο ιδρυτής και ο frontman των Temple of the Dog, ένα συγκρότημα αφιερωμένο στον πρώην φίλο του Άντριου Γουντ.

Ο Κορνέλ θεωρείται ένας από τους κύριους αρχιτέκτονες του κινήματος *[[grunge]]* της δεκαετίας του 1990 και είναι γνωστός για την εκτεταμένη καριέρα του ως τραγουδοποιός, το φάσμα των σχεδόν τεσσάρων οκτάβων και την ισχυρή τεχνική φωνή του. Κυκλοφόρησε τέσσερα σόλο άλμπουμ, Euphoria Morning (1999), Carry On (2007), Scream (2009) και Higher Truth (2015). το άλμπουμ Songbook (2011) · και δύο συλλογές, The Roads We Choose (2007) και Chris Cornell (2018), το τελευταίο κυκλοφόρησε μετά τον θάνατο. Το τραγούδι του "The Keeper", το οποίο εμφανίστηκε στην ταινία Machine Gun Preacher το 2011,  ήταν υποψήφιο για την Χρυσή Σφαίρα, και συν-έγραψε και ερμήνευσε το "You Know My Name", το θεματικό τραγούδι της ταινίας James Bond το 2006 Casino Royale. Η τελευταία σόλο κυκλοφορία του πριν από το θάνατό του ήταν το φιλανθρωπικό σινγκλ "The Promise", γραμμένο για τα τελικά credits για την ταινία του 2016 με το ίδιο όνομα.

Σε ολόκληρη την καριέρα του, ο Κορνέλ πούλησε 14,8 εκατομμύρια άλμπουμ, 8,8 εκατομμύρια ψηφιακά τραγούδια και 300 εκατομμύρια ροές ήχου κατ 'απαίτηση μόνο στις ΗΠΑ, καθώς και πάνω από 30 εκατομμύρια δίσκους παγκοσμίως. Προτάθηκε για 16 Grammy Awards, κερδίζοντας τα τρία. Ψηφίστηκε "Rock's Greatest Singer" από τους αναγνώστες του Guitar World, και κατατάχθηκε Νο. 4 στη λίστα των "Top 100 Vocalists της Heavy Metal" από το Hit Parader, Νούμερο 9 στη λίστα των "Καλύτερων κορυφαίων τραγουδιστών όλων των εποχών" από τους Rolling Stone, και Νο. 12 στο "22 Greatest Voices in Music" του MTV.

Ο Κορνέλ έπασχε από κατάθλιψη το μεγαλύτερο μέρος της ζωής του. Βρέθηκε νεκρός στο δωμάτιό του στο Ντιτρόιτ τις πρώτες πρωινές ώρες στις 18 Μαΐου 2017, αφού έπαιξε σε μια συναυλία των Soundgarden μια ώρα νωρίτερα στο Fox Theatre. Ο θάνατός του κρίθηκε αυτοκτονία δια απαγχονισμού.

## Παραπομπές



Κατηγορία:Αμερικανοί τραγουδιστές
Κατηγορία:Ροκ μουσικοί
Κατηγορία:Αμερικανοί κιθαρίστες
Κατηγορία:Αμερικανοί τραγουδοποιοί
Κατηγορία:Μέλη των Soundgarden
Κατηγορία:Μουσικοί της εναλλακτικής ροκ
Μπετέν (Μοζέλ)

Το **Μπετέν** (, , ), παλαιότερα γνωστό ως **Μπετέν-λε-Σαιντ-Αβόλντ** (), είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Μικροθήβες Μαγνησίας

Οι **Μικροθήβες** είναι οικισμός της Θεσσαλίας και της Περιφερειακής Ενότητας Μαγνησίας.

## Γενικά στοιχεία
Οι Μικροθήβες βρίσκονται δίπλα και ανατολικά από τον ομώνυμο κόμβο της ΠΑΘΕ, σε υψόμετρο 80 μέτρων από την επιφάνεια της θάλασσας και σε απόσταση από τον Βόλο περίπου 25 χιλιομέτρων. Στο χωριό βρίσκεται σε λόφο ένα αρχαίο θέατρο, το οποίο ανακαλύφθηκε το 1992 και ερευνήθηκε από τη Β. Αδρύμη-Σισμάνη. Επίσης, στον οικισμό δραστηριοποιείται πολιτιστικός σύλλογος, ο οποίος διοργανώνει πολιτιστικά δρώμενα.

## Διοικητική ιστορία
Αναφέρονται επίσημα, μετά την Ένωση της Θεσσαλίας, το 1883 με την παλιά τους ονομασία από την τουρκοκρατία ως *Άκιτσι*, να προσαρτώνται στον τότε δήμο Αλμυρού και το 1912 να ορίζονται έδρα της ομώνυμης νεοϊδρυθείσας κοινότητας ενώ το 1912 μετονομάστηκαν σε Μικροθήβαι. Σύμφωνα με το πρόγραμμα ''Καλλικράτης'' μαζί με το Καστράκι αποτελούν την Κοινότητα Μικροθηβών που υπάγεται στη Δημοτική Ενότητα Νέας Αγχιάλου του Δήμου Βόλου και σύμφωνα με την απογραφή 2011 είχαν 370 κατοίκους.

Δείτε: *[[Κοινότητα Μικροθηβών Μαγνησίας|Κοινότητα Μικροθηβών]]*

## Παραπομπές


Κατηγορία:Δήμος Βόλου
Κατηγορία:Χωριά της περιφερειακής ενότητας Μαγνησίας
Θεόδωρος Λέκκας

Το **Θεόδωρος Λέκκας** ή **Θεόδωρος Λέκας**, μπορεί να αναφέρεται:

* στον Θεόδωρος Ι. Λέκας (βουλευτής Αττικοβοιωτίας), (1865-1936)
* στον Θεόδωρος Ι. Λέκας (βουλευτής Αττικής), νεότερο δικηγόρο και βουλευτή (1911-1991)
Θεόδωρος Ι. Λέκας (βουλευτής Αττικής)

Ο **Θεόδωρος Ι. Λέκας** (γράφεται και **Λέκκας** , 1911-1991) ήταν Έλληνας δικηγόρος και πολιτικός. Υπηρέτησε ως βουλευτής Αττικής από το 1952 ως το 1956.

## Βιογραφία
Γεννήθηκε το 1911 στην Αθήνα και ήταν γιος του Ιωάννη Λέκα. Ήταν εγγονός του Θεόδωρου Λέκα, δικηγόρου και βουλευτή Αττικοβοιωτίας. Σπούδασε νομικά και άσκησε τη δικηγορία. Στις εκλογές του 1952 εξελέγη  βουλευτής Αττικής με τον Ελληνικό Συναγερμό. Στις 15 Νοεμβρίου 1954 δήλωσε την ανεξαρτητοποίησή του. Το 1955 προσχώρησε στο κόμμα του Μαρκεζίνη.

Πέθανε σε ηλικία 80 ετών στην Αθήνα και κηδεύτηκε στις 24 Ιουλίου 1991 από τον ιερό ναό Αγίων Θεοδώρων του Πρώτου Νεκροταφείου Αθηνών. Κατέλιπε τη σύζυγό του, Μαρίκα, παιδιά και εγγόνια.

## Παραπομπές


Κατηγορία:Βουλευτές Αττικής
Κατηγορία:Βουλευτές εκλεγμένοι με τον Ελληνικό Συναγερμό
Αναστάσιος Δ. Φράγκος

Ο **Αναστάσιος Φράγκος** (1902-1977), του Δημητρίου, ήταν Έλληνας δικηγόρος και πολιτικός. Υπηρέτησε ως βουλευτής επί μακρόν με διάφορα κόμματα.

## Βιογραφία
Γεννήθηκε στα Σπάτα το 1902 και σπούδασε Νομικά στο Πανεπιστήμιο των Αθηνών.  Άσκησε τη δικηγορία στην Αθήνα. 

### Πολιτική σταδιοδρομία
Εξελέγη για πρώτη φορά βουλευτής Αττικοβοιωτίας με το Λαϊκό Κόμμα το 1946 συγκεντρώνοντας 6.452 ψήφους. και επανεξελέγη με τον Ελληνικό Συναγερμό βουλευτής Αττικοβοιωτίας το 1951 και Αττικής το 1952 με το ίδιο κόμμα. Εν συνεχεία, εξελέγη ξανά βουλευτής Αττικής με την ΕΡΕ το 1958, το 1961 και το 1964. 

### Θάνατος
Απεβίωσε σε ηλικία 75 ετών στην Αθήνα στις 29 Απριλίου 1977 και κηδεύτηκε την επομένη από τον ιερό ναό Κοιμήσεως Θεοτόκου των Σπάτων. 

### Οικογένεια
Ήταν παντρεμένος με την Αναστασία Δήμου και απέκτησαν 4 παιδιά (τρεις γιους και 1 κόρη). Ένα από τα παιδιά του, ο Δημήτρης, υπηρέτησε επίσης ως βουλευτής και ως Νομάρχης Ανατολικής Αττικής.

## Παραπομπές


Κατηγορία:Βουλευτές Αττικοβοιωτίας
Κατηγορία:Βουλευτές Αττικής
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Νικόλαος Μ. Κουβελάς

Ο **Νικόλαος Κουβελάς του Μιχαήλ** (18??-1916) ήταν Έλληνας  πολιτικός. Υπηρέτησε ως δήμαρχος Χίου από το 1896 ως το 1902 και ξανά από το 1910 ως το 1916, χρονιά στην οποία απεβίωσε.

## Δήμαρχος
Ανέλαβε δήμαρχος πριν την απελευθέρωση για πρώτη φορά το 1896 και μέχρι το 1902.

Η δεύτερη (μη συνεχής) δημαρχιακή θητεία του άρχισε το 1910 τελείωσε το 1916. Επί της δεύτερης δημαρχίας του συντελέστηκε η απελευθέρωση (1912). Πιθανότατα απεβίωσε εν ενεργεία ή παραιτήθηκε λίγο πριν τον θάνατό του.

## Θάνατος
Απεβίωσε στη Χίο στις 30 Οκτωβρίου 1916.

## Παραπομπές


Κουβελας Νικολαος Μ
Μπιντεστρόφ

Το **Μπιντεστρόφ** () είναι κοινότητα στο νομό Μοζέλ στο Γκραντ Εστ στη βορειοανατολική Γαλλία. 

## Πληθυσμός

## Παραπομπές


## Δείτε επίσης
* Κατάλογος κοινοτήτων της Μοζέλ 

## Βιβλιογραφικές αναφορές
* Στατιστικά στοιχεία του INSEE 

Κατηγορία:Κοινότητες της Μοζέλ
Λεωνίδας Μυλωνάδης

Ο **Λεωνίδας Μυλωνάδης του Δημόκριτου** (18??-1922) ήταν Έλληνας  πολιτικός. Υπηρέτησε ως δήμαρχος Χίου από το 1916 ως το 1920 και ξανά το 1922, χρονιά στην οποία απεβίωσε.

## Δήμαρχος
Ανέλαβε δεύτερος δήμαρχος μετά την απελευθέρωση για πρώτη φορά το 1916 και παρέμεινε στο θώκο ως το 1920.

Η δεύτερη (μη συνεχής) δημαρχιακή θητεία του ήταν το 1922. Απεβίωσε εν ενεργεία . Πέθανε στη Χίο στις 20 Δεκεμβρίου 1922.

## Παραπομπές


Μυλωναδης Λεωνιδας
Στυλιανός Κανέλλος

Ο **Στυλιανός Ν. Κανέλλος** (18??-1949) ήταν Έλληνας πολιτικός και υπηρέτησε ως ο πρώτος αιρετός δήμαρχος Χίου από το 1922 ως το 1929. 

## Δήμαρχος
Εξελέγη δήμαρχος το 1925. Στις εκλογές επικράτησε του Ανδρέα Πολεμίδη.

Πέθανε στη Χίο στις 9 Φεβρουαρίου 1949.

## Παραπομπές


Μυλωναδης Λεωνιδας
Μπιονκούρ

Το **Μπιονκούρ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Νέα Σουηδία

μικρογραφία|Οι σχετικές τοποθεσίες της Νέας Ολλανδίας (ματζέντα) και της Νέας Σουηδίας (μπλε) στην Βόρεια Αμερική. Για σύγκριση, εμφανίζονται τα σημερινά σύνορα των αμερικανικών πολιτειών και οι συντομογραφίες τους.
Η **Νέα Σουηδία** (σουηδικά: *Nya Sverige*, , ) ήταν σουηδική αποικία που βρισκόταν κοντά στις εκβολές του ποταμού Ντέλαγουερ στην Αμερική. Υπήρξε από το 1638 έως το 1655. Ιδρύθηκε κατά τον Τριακονταετή Πόλεμο, όταν η Σουηδία ήταν μεγάλη στρατιωτική δύναμη. Η Νέα Σουηδία ήταν τμήμα της σουηδικής προσπάθειας αποικισμού της Αμερικής. Οι σουηδικοί οικισμοί ιδρύθηκαν και στις δύο πλευρές της κοιλάδας του Ντέλαγουερ σε περιοχές του Ντέλαγουερ, του Νιου Τζέρσεϊ και της Πενσυλβάνιας, συχνά σε μέρη όπου οι Σουηδοί έμποροι τα επισκέπτονταν από το 1610 περίπου. Το Φορτ Κριστίνα στο Ουίλμινγκτον του Ντέλαγουερ ήταν ο πρώτος σουηδικός οικισμός στην αποικία, ενώ απέκτησε το όνομα του από τον τρέχον βασιλιά της Σουηδίας. Οι έποικοι ήταν Σουηδοί, Φινλανδοί και κάποιοι Δανοί. Η Νέα Σουηδία κατακτήθηκε από την Ολλανδική Δημοκρατία το 1655 κατά τη διάρκεια του Δεύτερου Βορείου Πολέμου και ενσωματώθηκε στην Νέα Ολλανδία.

## Παραπομπές


Κατηγορία:Αποικιακή ιστορία των Ηνωμένων Πολιτειών
Κατηγορία:Γεωγραφική ιστορία της Σουηδίας
Γαλλική Γουινέα

Η **Γαλλική Γουινέα** (γαλλικά: *Guinée française*) ήταν μια γαλλική αποικιακή κτήση στη Δυτική Αφρική. Τα σύνορά της, παρότι μεταβλήθηκαν κατά τη διάρκεια της ύπαρξής της, αποτελούν, στη μορφή που είχαν το 1958, εκείνα τη σημερινής ανεξάρτητης Γουινέας.

Η Γαλλική Γουινέα ιδρύθηκε από τη Γαλλία το 1891, εντός των ίδιων συνόρων με την προηγούμενη αποικία που ήταν γνωστή ως Ριβιέρα του Νότου (1882-1891). Πριν το 1882, τα παράκτια τμήματα της Γαλλικής Γουινέας ήταν μέρος της γαλλικής αποικίας της Σενεγάλης.

Το 1891, η Ριβιέρα του Νότου εντάχθηκε στην αποικιακή διοίκηση του Κυβερνήτη του Ντακάρ, ο οποίος είχε τον έλεγχο των γαλλικών παράκτιων αποικιών μέχρι το Πόρτο-Νόβο (του σημερινού Μπενίν). Το 1894 η Ριβιέρα του Νότου, η Ακτή Ελεφαντοστού και η Δαχομέη διαχωρίστηκαν σε «ανεξάρτητες» αποικίες, με το Ριβιέρα του Νότου να μετονομάζεται σε αποικία της Γαλλικής Γουινέας. Το 1895, η Γαλλική Γουινέα έγινε μία από τις πολλές εξαρτώμενες αποικίες και ο Κυβερνήτης της έγινε ένας από τους πολλούς αξιωματούχους που υπάγονταν στις διαταγές του Γενικού Κυβερνήτη του Ντακάρ. Το 1904, αυτή η «ομοσπονδία» αποικιών επισημοποιήθηκε με την ονομασία Γαλλική Δυτική Αφρική. Η Γαλλική Γουινέα, η Σενεγάλη, η Δαχομέη, η Ακτή Ελεφαντοστού και η Άνω Σενεγάλη και Νίγηρας, κυβερνήθηκαν από έναν κυβερνήτη, υπό τον έλεγχο του Γενικού Κυβερνήτη του Ντακάρ.

Η Γουινέα κυβερνήθηκε από τη Γαλλία μέχρι το 1958. Ανεξαρτητοποιήθηκε εκείνο το έτος, μετά την απόρριψη από τους πολίτες της του Συντάγματος του Σαρλ ντε Γκωλ. Η Γαλλική Γουινέα ήταν η μόνη αποικία που απέρριψε το νέο σύνταγμα και εξαιτίας αυτού απέκτησε την ανεξαρτησία της. Η χώρα διατήρησε τα γαλλικά ως την επίσημη γλώσσα της.

## Παραπομπές

Κατηγορία:Πρώην αποικίες στην Αφρική
Σοφία της Γαλλίας (1776-1783)

Η **Σοφία της Γαλλίας** (*Sophie de France*, 5 Αυγούστου 1776 - 5 Δεκεμβρίου 1783) ήταν κόρη του Κάρολου του Αρτουά.
## Βιογραφία
Γεννήθηκε στις 5 Αυγούστου 1776 στο Παλάτι των Βερσαλλιών, και ήταν το δεύτερο παιδί και η μεγαλύτερη κόρη του Κάρολου του Αρτουά και της Πριγκίπισσας Μαρίας Θηρεσίας της Σαβοΐας.

Δεδομένου ότι δεν βαφτίστηκε, δεν έλαβε όνομα για μεγάλο διάστημα. Στην πραγματικότητα, ήταν συνηθισμένο στη βασιλική οικογένεια της Γαλλίας να περιμένει μέχρι το επίσημο βάπτισμα για να δώσει ένα πρώτο όνομα: αυτό συνέβη με τον πατέρα της, Κάρολο-Φίλιππο. Έλαβε τον τίτλο της *Δεσποινίδος* ως η μεγαλύτερη κόρη του Πρίγκιπα της Γαλλίας, σύμφωνα με την αυλή των Βερσαλλιών. Έλαβε επίσης τον τίτλο της "Βασιλικής Υψηλότητας", υπό εντολή του θείου της του βασιλιά.

## Θάνατος

Η Σοφία πέθανε στο Παλάτι των Βερσαλλιών σε ηλικία επτά ετών, λίγους μήνες μετά την αδερφή της, Μαρία Θηρεσία Λουίζα της Γαλλίας. Είναι θαμμένη στη βασιλική του Σαιντ-Ντενί, στα προάστια του Παρισιού, μια παραδοσιακή νεκρόπολη της βασιλικής οικογένειας, και η καρδιά της τοποθετήθηκε στο εκκλησάκι Σαιντ-Ανν της εκκλησίας της Παναγίας της μονής Val-de-Grâce. . Υπάρχουν πορτρέτα της Σοφίας και της οικογένειάς της στις Βερσαλλίες.

Η βασίλισσα Μαρία Αντουανέτα θα γράψει στον αδελφό της τον αυτοκράτορα Ιωσήφ Β΄ της Αγίας Ρωμαϊκής Αυτοκρατορίας, μια επιστολή με ημερομηνία τις 20 Δεκεμβρίου του 1783: "Ο κόμης του Αρτουά επηρεάστηκε όπως έπρεπε από τον θάνατο της κόρης του, και κατά τη διάρκεια της ασθένειάς της. Πράγματι, αυτό το παιδί είχε έναν λόγο και μια ευαισθησία, μέχρι το τέλος του, ανώτερη από την ηλικία της, αλλά την γνώριζε πολύ λίγο για να είναι σε απόγνωση, και βρίσκω ότι ήταν πολύ καλό και πάνω απ' όλα πολύ φυσικό σε αυτό. Όσο για την κόμισσα του Αρτουά, που δεν αισθάνεται τίποτα, δεν θρήνησε περισσότερο το θάνατο της κόρης της παραπάνω από οποιοδήποτε άλλον θάνατο." Γνωρίζοντας ότι η βασίλισσα δεν αγαπούσε την κουνιάδα της, είναι αμφίβολο αν η Μαρία Θηρεσία ήταν τόσο αδιάφορη για το θάνατο της κόρης της, όπως αναφέρει η Μαρία Αντουανέτα.

## Παραπομπές


Κατηγορία:Οίκος των Βουρβόνων
Κατηγορία:Γάλλοι ευγενείς
Κατηγορία:Πριγκίπισσες της Γαλλίας
Βασίλης Τόλιος

Ο **Βασίλης Τόλιος** (Δαφνούδι Σερρών, 1960 – Αθήνα, 8 Νοεμβρίου 2018) ήταν Έλληνας διπλωμάτης. Διετέλεσε γενικός πρόξενος της Ελλάδας στο Αργυρόκαστρο, την περίοδο 2015-2018.

## Βιογραφικά στοιχεία
Γεννήθηκε στο Δαφνούδι Σερρών. Σε μικρή ηλικία μετακόμισε με τους γονείς του στην Αθήνα. Σπούδασε στην Νομική Σχολή Αθηνών και στην Εθνική Σχολή Δημόσιας Διοίκησης. Διατέλεσε μεταξύ άλλων Γενικός Πρόξενος της Ελλάδας στο Αργυρόκαστρο, την περίοδο 2015-18. Ήταν νυμφευμένος με τη Δώρα Τουμανίδου και είχε 2 παιδιά. Απεβίωσε στις 8 Νοεμβρίου 2018 από καρκίνο.

Κατηγορία:Έλληνες διπλωμάτες
Απαλλοτριωτικός αναρχισμός

Ο **απαλλοτριωτικός αναρχισμός** (ισπανικά: anarchism expropriator) είναι πρακτική που εφαρμόστηκε κυρίως στην Αργεντινή και την Ισπανία από ομάδες συγγενικές ως προς τον αναρχισμό και περιλάμβανε κλοπές, ληστείες, απάτες και παραχάραξη νομισμάτων.  Οι πράξεις αυτές αποκαλούνταν «απαλλοτριώσεις στην αστική τάξη». Η δραστηριότητα σημείωσε τη αιχμή της μεταξύ 1920 και 1935 και μερικοί από τους πιο γνωστούς εφαρμοστές της ήταν ο Μπουεναβεντούρα Ντουρρούτι, ο Φρανθίσκο Ασκάσο, ο Σεβερίνο ντι Τζιόβανι, ο Μιγκέλ Αργάνχελ Ροστσίνια και ο Λούθιο Ουρτούμπια. Ο απαλλοτριωτικός αναρχισμός διαφέρει από τον Ιλλεγκαλισμό στο ότι δεν αντιπροσωπεύει έναν τρόπο ζωής αλλά αποτελεί το μέσο για την επίτευξη πολιτικών σκοπών, όπως η χρηματοδότηση επαναστατικών δραστηριοτήτων, η αναρχική προπαγάνδα και η απελευθέρωση αναρχικών κρατουμένων. 

## Παραπομπές


Κατηγορία:Ιδεολογίες
Ο 3ος Νόμος

***Ο 3ος Νόμος*** είναι ο τίτλος μιας ελληνικής θρίλερ τηλεοπτικής σειράς αυτοτελών επεισοδίων που δημιουργήθηκε από τον Πάνο Κοκκινόπουλο και προβλήθηκε από τους τηλεοπτικούς δείκτες του Mega Channel τη σεζόν 2009-2010.

Σε κάθε επεισόδιο της σειράς παρουσιάζονται διάφορες αστυνομικές υποθέσεις και εγκλήματα που συγκλόνισαν τη κοινή γνώμη, με τον κεντρικό πρωταγωνιστή του επεισοδίου να αφηγείται τα γεγονότα σε μορφή ψυχογραφήματος. Κάθε επεισόδιο του είναι αυτοτελές ενώ οι σεναριογράφοι, οι σκηνοθέτες και οι πρωταγωνιστές είναι διαφορετικοί. Επεισόδια της σειράς έχουν γράψει ο Βασίλης Ρίσβας, η Δήμητρα Σακαλή και ο Παναγιώτης Ιωσηφέλης, ενώ η σκηνοθετική ομάδα αποτελείται από τον Πάνο Κοκκινόπουλο, τη Κατερίνα Φιλιώτου, τον Δημήτρη Γιαμλόγλου, τον Χρίστο Γεωργίου και τον Χρήστο Δήμα. Τη σκηνοθετική επιμέλεια της σειράς ανέλαβε ο Πάνος Κοκκινόπουλος, ενώ τη δημοσιογραφική έρευνα ανέλαβε ο Τάκης Κόκκινος. Η παραγωγή της σειράς έγινε από την εταιρία *Frenzy Films* της Μπέσης Βουδούρη και στους τίτλους αρχής ακούγεται ο Στέλιος Μάινας.

Το όνομα της σειράς προήλθε από τους 3 νόμους κίνησης του Νεύτωνα, καθώς ο 3ος από τους νόμους είναι γνωστός ως «Νόμος δράσης - αντίδρασης». Αυτή η ονομασία προκύπτει από τον ορισμό του Νεύτωνα: «Για κάθε δράση μιας δύναμης, υπάρχει μια αντίθετη δύναμη αντίδρασης».

Η σειρά αποτελεί μια συνέχεια των σειρών Κόκκινος Κύκλος και 10η εντολή, που προβλήθηκαν από τη συχνότητα του Alpha. Παρόλο που η σειρά ανανεώθηκε για δεύτερο κύκλο επεισοδίων από το Mega, τελικά δεν πραγματοποιήθηκε ποτέ. Ο Πάνος Κοκκινόπουλος δήλωσε σε συνέντευξή του στο menshouse.gr επτά χρόνια μετά: «*Πάντα υπάρχει ένα συγκεκριμένο budget. Αν μπορώ το κάνω, αν δεν μπορώ… γεια σας. Όταν έκανα τον *3ο Νόμο* στο Mega, μας είχαν ζητήσει να συνεχίσουμε, αλλά ήταν η χρονιά που το κανάλι είχε αρχίσει να μην πληρώνει. Εμείς τότε ήμασταν οι τελευταίοι που πληρωθήκαμε από το Mega. Ευτυχώς, μας φώτισε ο Θεός και σταματήσαμε*».

## Επισκόπηση σειράς

## Επεισόδια

* Προβαλλόταν κάθε Δευτέρα στις 22:50.

## Παραπομπές


## Εξωτερικοί σύνδεσμοι
* 

Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega
Μοκτάντ Σιφί

Ο **Μοκντάντ Σιφί** (, γεν. 21 Απριλίου 1940 στην Τεμπέσα) είναι Αλγερινός πολιτικός. Ο Σιφί ήταν αρχηγός της κυβέρνησης της Αλγερίας από τις 11 Απριλίου 1994 έως τις 31 Δεκεμβρίου 1995. Ήταν μέλος του Κοινοβουλίου και κάποια στιγμή σκεφτόταν να θέσει υποψηφιότητα για την Προεδρία. Ωστόσο, ο Σιφί αποσύρθηκε τον Απρίλιο του 1999 μαζί με έξι από τους επτά άλλους υποψηφίους, επιτρέποντας στον μοναδικό εναπομείναν υποψήφιο, Αμπντελαζίζ Μπουτεφλίκα, να γίνει πρόεδρος. Ο Σιφί λέγεται ότι ήταν υποστηρικτής μιας οικονομίας προσανατολισμένης στην αγορά και όχι αμνηστίας προς το Ισλαμικό Μέτωπο Σωτηρίας. 

## Παραπομπές


Κατηγορία:Πρωθυπουργοί της Αλγερίας
Ροντρίγκο Γκιράο

Ο **Άντώνιο Ροντρίγκο Γκιράο Ντίας** (ισπανικά: **Antonio Rodrigo Guirao Diaz**, γενν. 18 Ιανουαρίου 1980) επίσης γνωστός ως **Ροντρίγκο Γκιράο** είναι Αργεντίνος ηθοποιός και μοντέλο.

## Πρώτα χρόνια
Γεννήθηκε στο Βισέντε Λόπες στο Μπουένος Άιρες της Αργεντινής.

Στην ηλικία των έντεκα ετών έχασε τον πατέρα του και από τότε μεγάλωσε με τη μητέρα του. Έχει δύο αδερφούς, τον Γκονσάλο και τον Ραμίρο. 

Πριν ξεκινήσει να ασχολείται αποκλειστικά με την υποκριτική, είχε διάφορα επαγγέλματα, όπως αυτό του ηλεκτρολόγου σε μια επιχείρηση βιντεοπαιχνιδιών, του δόκιμου, του σερβιτόρου και τέλος του μοντέλου στο διαφημιστικό τομέα. 

## Σταδιοδρομία
Σπούδασε υποκριτική στο πολιτιστικό κέντρο Χενεράλ Σαν Μαρτίν και από τότε έχει παρακολουθήσει μαθήματα διερμηνείας. 

Ξεκίνησε να δουλεύει ως μοντέλο, όπου έπαιξε και σε διαφιμήσεις. Έπαιξε σε νεανικά προγράμματα όπως το Ανυπότακτες Καρδιές και το Paraíso Rock.

Το 2006 και το 2007 έπαιξε σε είκοσι τρία επεισόδια του Amas de casa desesperadas. Μετά συμμετείχε στις τηλεοπτικές σειρές Son de Fierro και Patty: Η πιο όμορφη ιστορία. 

## Φιλμογραφία

### Ταινίες

### Τηλεόραση

## Παραπομπές


Κατηγορία:Αργεντινοί ηθοποιοί
Φαρνάβαζος Α΄ της Ιβηρίας

Ο **Φαρνάβαζος Α΄** (, γεωργιανή προφορά: pʰɑrnɑvɑz) ήταν ο βασιλιάς του Καρτλία, ενός αρχαίου Γεωργιανού βασιλείου που ήταν γνωστό με το όνομα Ιβηρία στην κλασική αρχαιότητα. Τα Γεωργιανά Χρονικά πιστώνουν στον Φαρνάβαζο την αρχή της βασιλικής περιόδου στο Καρτλία και την γεναρχία της δυναστείας των Φαρναβαζιδών. Άλλα ανεξάρτητα χρονικά όπως η Συνομιλία του Καρτλία θεωρούν ότι είναι ο δεύτερος βασιλιάς των Γεωργιανών. Σύμφωνα με τα μεσαιωνικά στοιχεία, οι περισσότεροι μελετητές τοποθετούν την βασιλιά του Φαρνάβαζου σε ένα μεγάλο μέρος του 3ου αιώνα π.Χ: Σύμφωνα με τον πρίγκιπα Βαχούστι του Καρτλία η βασιλεία του ορίζεται στο 302 με 237 π.Χ., κατά τον Σίριλ Τουμάνοφ ορίζεται στο 299 με 234 π.Χ. ενώ σύμφωνα με τον Πάβλε Ινγκόροκβα ορίζεται στο 284 με 219 π.Χ.. Η άνοδος, η ανάδυση και η αυτοκρατορική επέκταση της Ιβηρικής μοναρχίας δένεται άμεσα με τη νίκη του Αλεξάνδρου του Μέγα κατά των Αχαιμενιδών. Ο Φαρνάβαζος διακυβέρνησε υπό την κηδεμονία των Σελευκιδών.

## Παραπομπές


Κατηγορία:Φαρναβαζίδες
Monsuno

Το ***Monsuno***, το οποίο κυκλοφόρησε υπό τον τίτλο ***Jūsen Battle Monsuno*** (ιαπωνικά: 獣旋バトルモンスーノ, Jūsen Batoru Monsūno) στην Ιαπωνία, είναι σειρά κινουμένων σχεδίων. Στις Ηνωμένες Πολιτείες έκανε πρεμιέρα στο αδελφικό κανάλι του Nickelodeon, Nicktoons. Στην Ιαπωνία άρχισε να προβάλλεται από το TV Tokyo τον Οκτώβριο του 2012, με την παγκόσμια κυκλοφορία της σειράς να γίνεται μεταξύ του καλοκαιριού του 2012 και του καλοκαιριού του 2013 από το Nickelodeon. Η σειρά δημιουργήθηκε απo τους Τζέρεμι Παντάουερ και Τζάρεντ Γούλφσον. Διανέμεται από την FremantleMedia και παράγεται από τις εταιρείες Dentsu Entertainment USA (μέρος της Dentsu Aegis Network), FremantleMedia, Jakks Pacific και The Topps Company, ενώ την απεικόνιση έκανε η Larx Entertainment.

## Παραπομπές

Κατηγορία:Anime
Αναισθητίς

Η **αναισθητίς** (*Anaesthetis*) είναι γένος μεγάλων σκαθαριών της οικογένειας κεραμβυκίδες, της υποοικογένειας λαμιίδες και της ανθυποοικογένειας αποδασυίνες (*Apodasyini*). Το σώμα τους έχει μήκος από 7 έως 10 εκατοστόμετρα. Οι κεραίες τους στα μεν αρσενικά είναι μακρύτερες από το σώμα, στα δε θηλυκά βραχύτερες. Ζουν συνήθως στα ξηρά κλαδιά των δέντρων.

Η αναισθητίς είναι συνηθισμένο έντομο στην Ευρώπη και έχει τα ακόλουθα είδη:

* *[[Anaesthetis anatolica]]* Holzschuh, 1969
* *[[Anaesthetis confossicollis]]*  Baeckmann, 1903
* *[[Anaesthetis flavipilis]]* Baeckmann, 1903
* *[[Anaesthetis lanuginosa]]* Baeckmann, 1903
* *Anaesthetis lepida* Germar, 1848
* *[[Anaesthetis testacea]]* (Fabricius, 1781)

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελίδα 366
* Holzschuh, C.: «Zwei neue Bockkäferarten aus der Türkei», *Zeitschr. der Arbeitsgemeinschaft österr. Entomologen*, τόμ. 21 (1969), σσ. 77-79

## Εξωτερικοί σύνδεσμοι
* Το γένος ''Anaesthetis'' στο Wikispecies

Αναισθητις
Ονυχόκερος

Ο **ονυχόκερος** ή **ονυχόκερως** (*Onychocerus*) είναι γένος σκαθαριών της οικογένειας κεραμβυκίδες και έχει τα ακόλουθα οκτώ είδη:

* *[[Onychocerus aculeicornis]]* (Kirby, 1818)
* *[[Onychocerus albitarsis]]* Pascoe, 1859
* *[[Onychocerus ampliatus]]* Bates, 1875
* *[[Onychocerus concentricus]]* Bates, 1862
* *[[Onychocerus giesberti]]* Júlio & Monné, 2001
* *[[Onychocerus hovorei]]* Júlio & Monné, 2001
* *[[Onychocerus scorpio]]* (Fabricius, 1781)
* *[[Onychocerus versutus]]* (Lane, 1966)

## Παραπομπές


Ονυχοκερος
Αναλόγιο

: * *Αυτό το λήμμα αναφέρεται στο έπιπλο. Για τη θεατρική πράξη, δείτε [[θεατρικό αναλόγιο]].*
Με την ονομασία **αναλόγιο** αναφέρεται το έπιπλο που χρησιμεύει ως βάση στηρίξεως ενός βιβλίου για την ανάγνωσή του. Αναλόγιο ονομάζεται και η εξέλιξη του ως το ελαφρό ξύλινο ή μεταλλικό πλαίσιο, πάνω στο οποίο οι μουσικοί και οι διευθυντές ορχήστρας (μαέστροι) τοποθετούν τις παρτιτούρες των μουσικών συνθέσεων που εκτελούν. Ειδικότερα στη χριστιανική λειτουργική, αναλόγια ονομάζονται δύο συγκεκριμένα εκκλησιαστικά έπιπλα:

Το ένα εκκλησιαστικό έπιπλο χρησιμεύει για την τοποθέτηση της εικόνας του αγίου που εορτάζεται τη συγκεκριμένη ημέρα και στήνεται στην είσοδο του ναού για την προσκύνηση του εικονίσματος από τους πιστούς. Το δεύτερο, το οποίο είναι και το γνωστότερο, αποτελείται από δύο μέρη: τον κορμό, όπου φυλάσσονται τα λειτουργικά βιβλία μέσα σε ερμάρια, και το «πυραμιδοειδές επίθεμα», στις επιφάνειες του οποίου τοποθετούνται ανοικτά τα βιβλία κατά τις ιερές ακολουθίες, ώστε να τα διαβάζουν οι ψάλτες. Σε κάθε χριστιανικό ναό υπάρχουν δύο τέτοια αναλόγια, ένα για τον κάθε χορό ψαλτών (τον δεξιό και τον αριστερό).

Η χρήση των αναλογίων του δεύτερου είδους στους χριστιανικούς ναούς είναι τόσο παλαιά, όσο και αυτή του άμβωνα. Αυτό είναι γνωστό επειδή αρχικώς τα αναλόγια χρησίμευαν για την ανάγνωση *από τον άμβωνα* των ευαγγελικών, αποστολικών ή άλλων περικοπών. Με την εισαγωγή όμως της αντιφωνικής ψαλμωδίας προστέθηκαν στις θέσεις των ψαλτών, ώστε να καλύπτουν το υμνολογικό μέρος.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 404

## Εξωτερικοί σύνδεσμοι
* 
* 

Αναλογιο
Αναμπάρ (ποταμός)

Ο **Αναμπάρ** (ρωσ. Анабар, ) ή **Ανααμπίρ** (γιακουτ. Анаабыр), γνωστός στον άνω ρου του και ως **Μεγάλος Κουονάμκα**(Большая Куонамка), είναι ποταμός στη Γιακουτία της Ασιατικής Ρωσίας, που βρίσκεται ανάμεσα στους ποταμούς Χάτανγκα και Ολενιόκ. Η λεκάνη απορροής του εκτείνεται στα όρη Πουτοράνα, το υψηλότερο μέρους του Κεντρικού Σιβηρικού Υψιπέδου. Ο Αναμπάρ έχει μήκος 939 χιλιόμετρα και έκταση λεκάνης απορροής περί τα 100.000 τετραγωνικά χιλιόμετρα.

Η μέση ετήσια παροχή του ποταμού είναι περίπου 500 κυβικά μέτρα ανά δευτερόλεπτο, αλλά είναι πολύ μεγαλύτερη στις αρχές του καλοκαιριού, όταν οι πάγοι που καλύπτουν τον Αναμπάρ το μεγαλύτερο μέρος του έτους λιώνουν. Ο Κόλπος του Αναμπάρ όπου εκβάλλει, στη Θάλασσα Λάπτεφ, πιστεύεται ότι είναι το ανατολικότερο φιόρδ σε όλη τη Ρωσία, ορίζοντας το όριο στο οποίο το κλίμα κατά την τελευταία εποχή των παγετώνων ήταν υπερβολικά ξηρό για τον σχηματισμό παγετώνων.

Η λεκάνη του Αναμπάρ είναι αξιοσημείωτη ως η περιοχή με τα μεγαλύτερα αποθέματα διαμαντιών στον κόσμο εκτός της Αφρικής και της Αυστραλίας. Τα αποθέματα αυτά κατέστησαν τη Σοβιετική Ένωση μία από τις χώρες με τη μεγαλύτερη εξόρυξη διαμαντιών, και παραμένουν το ο κυριότερος οικονομικός πόρος της περιοχής.

## Ιστορία
Οι Eβένκοι είναι οι πρώτοι αναφερόμενοι κάτοικοι της λεκάνης του ποταμού Αναμπάρ. Ο Βασίλι Σύτσεφ υπήρξε ο πρώτος Ρώσος, που έφθασε στον ποταμό, το 1643.

## Παραπομπές


Κατηγορία:Ποταμοί της Ρωσίας
Κατηγορία:Δημοκρατία των Σαχά
Λουίς Μουριέλ

Ο **Λουίς Φερνάντο Μουριέλ Φρούτο** (*Luis Fernando Muriel Fruto*, 16 Απριλίου 1991) είναι Κολομβιανός ποδοσφαιριστής ο οποίος αγωνίζεται ως επιθετικός για την Αταλάντα και την εθνική ομάδα της Κολομβίας.

Ο Μουριέλ ξεκίνησε την καριέρα του από την κολομβιανή Ντεπορτίβο Κάλι και το 2010 αποκτήθηκε από την Ουντινέζε. Τις δύο πρώτες σαιζόν στον σύλλογο δόθηκε δανεικός στη Γρανάδα και τη Λέτσε και επέστρεψε τελικά στην Ουντινέζε το 2012, χρονιά στην οποία κατέκτησε το βραβείο για τον νεαρό παίκτη αποκάλυψη της Σέριε Α, μαζί με τον Στεφάν Ελ Σαράουι. Αφότου σκόραρε 15 γκολ σε 57 εμφανίσεις, ο Μουριέλ αποκτήθηκε από την Σαμπντόρια τον Ιανουάριο του 2015. Παρέμεινε στον σύλλογο για 2,5 σαιζόν, σκοράροντας 21 γκολ σε 79 εμφανίσεις και το 2017 αποκτήθηκε από τη Σεβίλλη, για 20 εκατομμύρια ευρώ, το οποίο αποτελούσε ρεκόρ συλλόγου. Τον Ιανουάριο του 2019 επέστρεψε στην Ιταλία, αυτή τη φορά ως δανεικός στη Φιορεντίνα, και τον Ιούνιο της ίδιας χρονιάς αποκτήθηκε από τη Αταλάντα για περίπου 18 εκατομμύρια ευρώ.

Ο Μουριέλ πραγματοποίησε το ντεμπούτο του με την εθνική ομάδα αντρών της Κολομβίας τον Ιούνιο του 2012. Έχει πραγματοποιήσει 32 συμμετοχές με το εθνόσημο, σκοράροντας 5 γκολ, και ήταν μέλος των αποστολών της Κολομβίας στα Κόπα Αμέρικα 2015 και 2019 και στο Μουντιάλ 2018.

## Παραπομπές


Κατηγορία:Κολομβιανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Πρωταθλήματος Κολομβίας
Κατηγορία:Ποδοσφαιριστές Εθνικής Κολομβίας
Κατηγορία:Ποδοσφαιριστές Ντεπορτίβο Κάλι
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές ΟΣ Λέτσε
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Αταλάντα ΜΚ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Κόπα Αμέρικα 2015
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κόπα Αμέρικα 2021
Μπλανς-Εγκλίζ

Το **Μπλανς-Εγκλίζ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Αλβανική Συμμαχία

Η **Αλβανική Συμμαχία** (Αλβανικά: *Aleanca për Shqiptarët,* Σλαβομακεδονικά: Алијанса за Албанците) είναι ένα κεντροδεξιό πολιτικό κόμμα στη Βόρεια Μακεδονία. Ιδρύθηκε το 2015 για να εκπροσωπήσει την Αλβανική μειονότητα της χώρας. Αρχηγός του κόμματος είναι ο Ζιάντιν Σέλα.

## Ιστορικό
Στις Βορειομακεδονικές εκλογές του 2016 η Αλβανική Συμμαχία αναδείχθηκε ως το τρίτο μεγαλύτερο κόμμα για την Αλβανική μειονότητα. Το 2017, όταν ο Ζόραν Ζάεφ έγινε Πρωθυπουργός και η ΕΜΕΟ – ΔΚΜΕΕ πέρασε στην αντιπολίτευση μετά από 11 χρόνια στην εξουσία, η Αλβανική Συμμαχία συμμετείχε στην κυβέρνηση: ο γενικός γραμματέας του κόμματος Άρμπεν Τάραβαρι έγινε Υπουργός Υγείας και ο Σουχέιλ Φάζιλου έγινε Υπουργός Τοπικής Αυτοδιοίκησης. Στις τοπικές εκλογές του 2017, η Αλβανική Συμμαχία κέρδισε σε τρεις δήμους: Γκόστιβαρ, Μπογοβίντσε και Βραψίστα. Τον Μάρτιο του 2018 διεξήχθη το πρώτο συνέδριο του κόμματος.

Στις εκλογές του 2020 η συμμαχία Αλβανική Συμμαχία – Εναλλακτική, με την εκστρατεία «Τώρα είναι η ώρα!», σημείωσε μεγάλη άνοδο κερδίζοντας τις 12 έδρες της Συνέλευσης.

## Ηγεσία του κόμματος

## Αποτελέσματα εκλογών
### Βουλευτικές εκλογές

## Παραπομπές


Κατηγορία:Πολιτικά κόμματα στη Βόρεια Μακεδονία
Γρηγόριος Ασβεστάς

Ο **Γρηγόριος Ασβεστάς** ήταν επίσκοπος από τις Συρακούσες, με μεγάλη επιρροή στην εποχή του. 

Υπηρέτησε τρεις φορές ως Αρχιεπίσκοπος Συρακουσών (844~852/3, 858–867, και 877–878/9) και αργότερα (879–880) ως μητροπολίτης Νικαίας. Προστατευόμενος του Πατριάρχη Κωνσταντινουπόλεως Μεθοδίου Α΄, έπαιξε σημαντικό ρόλο στις εκκλησιαστικές συγκρούσεις της εποχής ως ένας από τους κορυφαίους αντιπάλους του Ιγνατίου, αντιπάλου και διαδόχου του Μεθοδίου, ο οποίος τον εκθρόνισε. Ο Γρηγόριος έγινε στη συνέχεια στενός σύμμαχος ενός άλλου αντιπάλου του Ιγνατίου, του Φωτίου, και όταν ο Ιγνάτιος ανατράπηκε και τον διαδέχθηκε ο Φώτιος το 858, ο Γρηγόριος αποκαταστάθηκε και χειροτόνησε τον Φώτιο. 

Εκτοπίστηκε ξανά κατά την διάρκεια της δεύτερης πατριαρχίας του Ιγνάτιου (858-867). Έγραψε βιογραφία του Μεθοδίου, και σύμφωνα με πληροφορίες συνέγραψε και παρωδίες για γελοιοποίηση του Ιγνατίου, αλλά κανένα από αυτά τα έργα δεν σώζεται. 

## Παραπομπές


## Πηγές
* 
* 
* 

Κατηγορία:Μητροπολίτες Νικαίας
Κατηγορία:Βυζαντινή Σικελία
Κατηγορία:Επίσκοποι και Αρχιεπίσκοποι Συρακουσών
Κατηγορία:Βυζαντινοί επίσκοποι
Κατηγορία:Επίσκοποι του 9ου αιώνα